ভারত-দক্ষিণ আফ্রিকার মধ্যে দ্বিতীয় টি২০ কোথায়, কখন দেখবেন?

ওয়েব ডেস্ক : মঙ্গলবার টি-টোয়েন্টি সিরিজের প্রথম ম্যাচে ১০১ রানে দক্ষিণ আফ্রিকাকে হারিয়েছে ভারত (India vs South Africa t20 series 2025)। বৃহস্পতিবার দ্বিতীয় টি২০ ম্যাচে মুখোমুখি হবে দুই দল। চণ্ডীগড়ের (Chandigarh) মহারাজা যাদবিন্দ্র সিং ইন্টারন্যাশনাল ক্রিকেট স্টেডিয়ামে হবে এই ম্যাচ। কোথায় এবং কখন দেখবেন এই ম্যাচ?

বৃহস্পতিবার সন্ধে ৭টা থেকে শুরু হবে এই ম্যাচ। ৩০ মিনিট আগে অর্থাৎ ৬টা বেজে ৩০ মিনিটে হবে টস। এই ম্যাচ দেখা যাবে স্টার স্পোর্টস নেটওয়ার্কে (Star Sports Network)। তবে টিভিতে দেখার সুযোগ না পেলেও, অনলাইনে তা দেখে নিতে পারেন। জিও হটস্টার অ্যাপ (Jio Hotstar) এবং ওয়েবসাইটে দেখা যাবে ভারত-দক্ষিণ আফ্রিকার এই দ্বৈরথ।

আরও খবর : দ্বিতীয় টি২০ ম্যাচে কেমন হতে পারে ভারতের সম্ভাব্য একাদশ?

মূলত, আইপিএল ছাড়া এই স্টেডিয়ামে এখনও পর্যন্ত কোনও ধরণের আন্তর্জাতিক ম্যাচ হয়নি। অন্যদিকে, এই মাঠে আইপিএল (IPL)-এর মোট ১১টি ম্যাচ হয়েছে। সেই ম্যাচগুলিতে প্রথম যে দল ব্যাট করেছে সেই দলই ৬টি ম্যাচ জিতেছে। আর দ্বিতীয় ইনিংসে ব্যাট করা দল জিতেছে পাঁচটি ম্যাচ। ফলে এদিনের ম্যাচে টস গুরুত্বপূর্ণ হতে চলেছে বলে মনে করা হচ্ছে। অন্যদিকে বিশেষজ্ঞরা দাবি করেছেন, এই পিচ হল ফাস্ট বোলারদের স্বর্গ। তারা এই মাঠে ভালো সুবিধা পাবে। ফলে আজকের ম্যাচে নজর থাকবে বোলারদের দিকে।

এছাড়া, ভারতীয় দলের প্রত্যেকেই কমবেশি ছন্দে রয়েছেন। অধিনায়ক সূর্যকুমার যাদব প্রথম ম্যাচে ব্যর্থ হয়েছেন। অন্যদিকে রান পাননি শুভমন গিলও। তবে ছন্দে দেখা গিয়েছে হার্দিক পাণ্ডিয়াকে। তবে এদিনের ম্যাচে কুলদীপ দলে জায়গা পেতে পারেন বলে মনে করা হচ্ছে।

দেখুন অন্য খবর :